open-index/open-wikipedia-markdown huggingface dataset:
Kiss Tour

**Kiss tour** oli Kiss-yhtyeen toinen kiertue. Kiertue promotoi yhtyeen vuonna 1974 julkaistua *[[Kiss (albumi)|Kiss]]*-albumia. Kiertue soitettiin 26. tammikuuta – 4. syyskuuta 1974. Kiss soitti kiertueen aikana 73 keikkaa. Kiertue sisälsi konsertteja Yhdysvalloissa ja Kanadassa.

## Kiertueen settilista
* ”Deuce”
* ”Nothin’ to Lose”
* ”She”
* ”Firehouse”
* ”Strutter”
* ”100,000 Years”
* ”Black Diamond”
* ”Let Me Go, Rock ’n’ Roll”
* ”Cold Gin”
* ”Let Me Know”

Lisäksi keikoilla soitettiin myös kappaleita ”Acrobat” (pidempi versio kappaleesta ”Love Theme From KISS”) ja ”Kissin’ Time”.

## Kokoonpano
* Gene Simmons – basso, laulu
* Paul Stanley – rytmikitara, laulu
* Ace Frehley – soolokitara, taustalaulu
* Peter Criss – rummut, laulu
9969 Braille

**9969 Braille** on pikkuplaneetta, joka kuuluu Marsin radan leikkaaja-asteroideihin. Sen löysivät E. F. Helin ja K. J. Lawrence vuonna 1992. Pikkuplaneetta sai nimensä Louis Braillen mukaan, joka kehitti sokeille kirjoitusjärjestelmän. Ennen nimeämistä asteroidi tunnettiin tunnuksella **1992 KD**.

Asteroidi kiertää Auringon ympäri  (noin ) kiertoradalla, jossa se on lähimmillään  ja etäisimmillään  astronomisen yksikön päässä Auringosta. Asteroidin pyörähdysaika akselin ympäri on  ja sen spektrityyppi on Q-luokkaa (SMASSII). Asteroidi mitat ovat 2,1 &times; 1,0 &times; 1,0 kilometriä.

NASA:n Deep Space 1 -luotain lensi asteroidin ohi 29. heinäkuuta 1999.

## Lähteet
*JPL Small-Body Database Browser: 9969 Braille (1992 KD) 
* 
*Groundbased investigation of asteroid 9969 Braille, target of the spacecraft mission Deep Space 1 

### Viitteet
Ikaromenippos

**Ikaromenippos** eli **Ilmamatka** (; ) on Lukianoksen kirjoittama satiiri filosofien luonnonfilosofisista mielipiteistä.

Teoksen päähenkilö on kyynikkofilosofi Menippos, joka edustaa teoksessa Lukianosta itseään samalla tavalla kuin eräissä muissa tämän kirjoittamissa teoksissa. Teos on suureksi osaksi dialogimuotoinen, ja siinä Menippos keskustelee nimettömäksi jäävän ystävän kanssa. Menippos katsoo, että luonnonfilosofit ovat esittäneet täysin ristiriitaisia kuvauksia kaikkeuden toiminnasta ja jumalten roolista siinä. Siksi hän haluaa tutustua siihen, millainen komento taivaassa todella on, ja järjestää siksi itselleen siivet lentääkseen sinne ja perehtyäkseen asiaan. Teoksen nimi viittaa Menippoksen lisäksi kreikkalaisen mytologian ilmamatkastaan tunnettuun Ikarokseen.

Menippos lentää ensin Kuuhun ja tapaa siellä filosofi Empedokleen. Tämän avulla Menippos kykenee katsomaan alas Maahan ja näkemään kaikki ihmisten pahat teot; erityisesti häntä huvittavat eri koulukuntia edustavien filosofien suorittamat rötöstelyt. Samalla Kuutar pyytää Menipposta viemään ylijumala Zeukselle pyynnön, että filosofit lakkaisivat spekuloimasta hänen asioillaan.

Lopulta Menippos päätyy jumalten asuinsijoille. Zeus lupaa ottaa hänen asiansa käsiteltäväksi. Zeustakin itse asiassa kiinnostaa kysellä Menippokselta maan asioista, kuten Zeuksen kuuluisan patsaan veistäneen Feidiaan suvun kuulumisista. Odotusaikana Menippos saa tutustua muun muassa paikkaan, jossa Zeus ottaa vastaan ihmisten keskenään ristiriitaisia rukouspyyntöjä, vannottuja valoja ja uhrisavuja, sekä säätää maailman sään. Menippos pääsee myös nauttimaan ambrosiaa ja nektaria.

Lopulta Menippoksen ja Kuuttaren filosofeja koskeva asia otetaan käsittelyyn. Zeus toteaa filosofit laiskoiksi, kunnianhaluisiksi, kiukkuisiksi, toheloiksi, sivistymättömiksi sekä hyödyttömiksi yhteisölle. Kaikki jumalat ovat samaa mieltä siitä, että Zeuksen tulisi iskeä kaikkia filosofeja salamoillaan ja syöstä heidät Tartarokseen. Zeus lupaa tehdä tämän seuraavana keväänä. Menippokselta otetaan siivet pois, ettei hän toiste pääse taivaaseen; hänet lasketaan alas maahan, missä hän aikoo heti kertoa hyvät uutiset kaikille filosofeille.

Ernst Lampén on suomentanut teoksen lyhennellen (Otava 1924).

## Lähteet

## Kirjallisuutta

* Lukianos: *Ikaromenippos*. Teoksessa 

## Aiheesta muualla

* Lucian: *[http://www.sacred-texts.com/cla/luc/wl3/wl309.htm Icaromenippus, an Aerial Expedition]* 
* Lucian: *[http://www.perseus.tufts.edu/hopper/text?doc=Perseus%3Atext%3A2008.01.0440%3Asection%3D1 Icaromenippus]*
Isänmaan ylistys

**Isänmaan ylistys** (; ) on Lukianoksen kirjoittama lyhyt teos, joka nimensä mukaisesti ylistää isänmaata (tai synnyinkaupunkia).

Lukianoksen kirjoitus on muodoltaan puhe. Lukianos on saattanut esittää sen käydessään kotikaupungissaan Samosatassa, jolloin hänen yleisönään olisi ollut kaupungin helleniläistyneitä syyrialaisia.

Lukianoksen mukaan ihmiselle mikään ei ole suloisempaa, kunniakkaampaa tai pyhempää kuin hänen isänmaansa. Ihmiset kyllä ihailevat suuria ja komeita kaupunkeja, mutta kotikaupunkiaan he aina rakastavat, olipa se kuinka pieni ja mitätön tahansa. Lukianos vertaa tätä rakkautta isän rakastamiseen: jalomielinen nuori ei koskaan rakasta ketään ihmistä enemmän kuin isäänsä. Myös jumalat rakastavat omia synnyinkaupunkejaan.

Isänmaan rakkaus näkyy kaikessa ihmisen elämän varrella. Ihmiset opiskelevat ollakseen hyödyksi synnyinkaupungilleen. He eivät vieraissa maissa asuessaankaan koskaan unohda isänmaataan, ja mitä enemmän mainetta joku on vierailla mailla saanut, sitä enemmän hän kaipaa isänmaahansa saadakseen nauttia maineestaan juuri siellä. Mitä vanhempi ihminen on, sitä enemmän hän kaipaa isänmaahansa saadakseen kuolla siellä ja tullakseen sinne haudatuksi. 

Se, että kotimaa on kaikille ihmisille rakas, näkyy myös lainkäytössä: maastakarkotus on raskain rangaistus. Myös sodassa,

Ernst Lampén on suomentanut teoksen (Otava 1924).

## Lähteet

## Kirjallisuutta

* Lukianos: *Isänmaan ylistys*. Teoksessa 

## Aiheesta muualla

* Lucian: *[http://www.sacred-texts.com/cla/luc/wl4/wl404.htm Patriotism]* 
* Lucian: *[http://www.perseus.tufts.edu/hopper/text?doc=Perseus%3Atext%3A2008.01.0429%3Asection%3D1 Patriae Encomium]*
Ripsitähystäjät

**Ripsitähystäjät** (Dactyloscopidae) on luikerokalojen lahkoon kuuluva kalaheimo. Heimon lajeja tavataan trooppisista vesistä Pohjois- ja Etelä-Amerikan rannikoilta.

## Lajit ja anatomia
Ripsitähystäjiin kuuluu noin 41 lajia yhdeksässä suvussa, esimerkiksi rusoripsitähystäjä (*Dactyloscopus pectoralis*). Ulkonäöltään ripsitähystäjät ovat pitkulaisia kaloja ja muistuttavat paljon kookkaampia taivaantähystäjiä (*Uranoscopidae*). Eräs laji voi saavuttaa 15&ndash;17 cm:n pituuden, mutta yleensä ne jäävät pienemmiksi, alle 6 cm pitkiksi. Silmät sijaitsevat lajeilla päälaella ja ovat liikuteltavissa. Suu on vino ja suuntautunut ylöspäin. Rintaevät ovat kaloilla kookkaat, ja pitkä selkäevä voi olla yhtenäinen tai jakautunut kahteen osaan. Ripsitähystäjien ainutlaatuinen piirre viuhkaeväisten kalojen joukossa on niiden hengitystapa. Kalojen suussa ja kiduskansissa on ripsimäisiä tai sormimaisia ulokkeita, joiden tehtävänä on estää hiekan pääsy kiduksiin. Väriltään ripsitähystäjät ovat yleensä ruskehtavia.

## Levinneisyys ja elintavat
Ripsitähystäjiä tavataan trooppisista ja subtrooppisista vesistä Atlantin rannikolta Yhdysvalloista Brasilian ja Tyynenmeren rannikolta Yhdysvalloista Chileen. Ne elävät yleensä lähellä rantaa matalissa vesissä alle 15 metrin syvyydessä, mutta *[[Gillellus semicinctus]]* -lajia on tavattu lähes 140 metrin syvyydestä. Ripsitähystäjät viettävät piilottelevaa elämää kaivautuneena hiekkaan, niin että vain silmät näkyvät. Osa lajeista suosii kivikkoisia alueita tai koralliriuttoja, ja jotkut elävät myös murtovedessä. Niiden ravintoa ovat pienet kalat ja selkärangattomat eläimet, joita ripsitähystäjät vaanivat kaivautuneena pohjaan. Kalojen lisääntymisestä ei tiedetä paljoa, mutta koiraat vartioivat munia pitämällä niitä palloina rintaevissään.

## Lähteet
HD 188753

**HD 188753** on kolmoistähti Joutsenen tähtikuviossa 151 ± 5 valovuoden päässä. Tähti ei näy paljain silmin, sen näennäinen kirkkaus on +7.43.

Koordinaatit rektaskensio 19h 55', deklinaatio +41° 52' Tähtien spektrityypit GV / K0V / M2V. Järjestelmän suurin tähti on A-komponentti, jota tähtipari BC kiertää soikealla radalla 25,7 vuoden jaksossa. Tämän suuren radan isoakselin puolikas on 12,1 AU, eksentrisyys 0,5. A-komponenttia pidetään Auringon kaksosena. B ja C kiertävät toisiaan hyvin lähellä 156 päivän jaksossa.

## Mahdollinen planeetta
Vuonna 2005 Yhdysvalloissa työskentelevä puolalainen astronomi Maciej Konacki ilmoitti tehneensä havainnon HD 188753 A:ta kiertävästä hieman Jupiteria suuremmasta planeetasta. Kuumaksi jupiteriksi arvioidun planeettakandidaatin arvioitu kierrosaika keskustähtensä ympäri oli 3,35 päivää. Myöhemmät tutkimukset eivät ole kyenneet vahvistamaan planeetan olemassaoloa.

## Lähteet
Uni eli Kukko

**Uni** eli **Kukko** (; ) on Lukianoksen (n. 125 –  n. 180) kirjoittama satiiri.

## Historia

Lukianos eli ja kirjoitti 100-luvulla. Hänet tunnetaan ennen kaikkea satiireistaan, jossa hän käsitteli usein muun muassa ihmisten tekopyhyyttä, tai kuten tässä teoksessa, rikkaiden rahanhimoa ja sen turhuutta.

Teos on suomennettu kahdesti. Ernst Lampén on suomensi sen lyhennellen nimellä *Kukko eli Mikylloksen uni* (Otava 1924). Aapo Junkolan suomennos (1996) on kokonainen.

## Sisältö

Lukianoksen teos on muodoltaan dialogi, jossa keskustelevat Mikyllos sekä hänen kukkonsa. Mikyllos on köyhä suutari, joka haaveilee rikkauksista. Kerran hänen kukkonsa herättää hänet kieunnallaan juuri silloin, kun hän on näkemässä unta suuresta perinnöstä. Tämän vuoksi Mikyllos on vihainen kukolleen. Kukko kuitenkin ryhtyy puhumaan. Käy ilmi, että tämä olikin todellisuudessa sielunvaelluskierrossa oleva ihminen. Kukko oli ollut aiemmin muun muassa Pythagoras, Aspasia, Krates, kuningas, kerjäläinen, persialainen satraappi, hevonen ja  naakka.

Kukko puhuu Mikyllokselle sen puolesta, että tämä on paljon onnellisempi köyhänä kuin rikkaana. Esimerkiksi sodassa Mikyllos voi vain luikkia pakoon, eikä hänellä jää mitään omaisuutta vihollisen hävitettäväksi; rikkaat taas joutuvat paitsi tuskailemaan omaisuuttaan, myös taistelemaan eturivissä sotapäälliköinä tai ratsumiehinä. Rauhan aikana Mikyllos voi puolestaan rauhassa pilkata rikkaita kansankokouksessa ja pitää heitä pelon vallassa, niin että he joutuvat kaikin keinoin kalastelemaan hänen suosiotaan. Köyhät ovat myös terveempiä kuin rikkaat vetelykset. Kukko kertoo myös itse kuninkaana ollessaan olleensa onnettomampi kuin koskaan.

Kukko ei kuitenkaan saa Mikyllosta uskomaan itseään, vaan tämä haaveilee edelleen rikkauksista. Niinpä kukko, joka on saanut Hermeeltä kyvyn muuttaa joku tarvittaessa näkymättömäksi, vie Mikylloksen katsomaan salaa tämän kadehtimien rikastuneiden elämää. Käy ilmi, että rikkaat joutuvat elämään jatkuvan pelon ja epäilyksen vallassa tai muutoin rahanhimonsa kourissa tietämättä, että saattavat kuolla milloin tahansa ja muuttua hyttyseksi tai kärpäseksi.

## Lähteet

## Kirjallisuutta

* Lukianos: *Kukko eli Mikylloksen uni*. Teoksessa 
* Lukianos: *Uni eli Kukko*. Teoksessa 

## Aiheesta muualla

* Lucian: *[http://www.perseus.tufts.edu/hopper/text;jsessionid=475755C0458C6515906A6E3115B84394?doc=Perseus%3Atext%3A2008.01.0438 Gallus]*. Perseus. 
* Lucian: *[http://www.sacred-texts.com/cla/luc/wl3/wl308.htm The Cock]*.
Moottoriveneily kesäolympialaisissa 1908

**[[Kesäolympialaiset 1908|Vuoden 1908 kesäolympialaisten]] [[moottoriveneily]]** järjestettiin 28. &ndash; 29. elokuuta 1908 Southamptonissa, Yhdistyneessä kuningaskunnassa. Tämä oli ensimmäinen ja toistaiseksi ainoa kerta kun laji oli mukana olympialaisten ohjelmassa. Tapahtumia oli kolme.

## Mitalistit

## Mitalitaulukko

## Lähteet
Laajeneva Maa

**Laajeneva Maa** on hypoteesi, jonka mukaan mannerliikunnot selittyvät maapallon säteen kasvamisella aikojen kuluessa. Sen mukaan laajenemisen puolesta puhuvat kaikkien mannerten sopiminen kiinni toisiinsa nykyistä pienemmän kokoisella maapallolla sekä valtamerten keskiselänteet, joiden kaikkien kohdalla syntyy uutta merenpohjaa. Hypoteesilla on yhä puolestapuhujansa, mutta 1960-luvun lopulta lähtien tiedeyhteisön konsensus on ollut laattatektoniikan kannalla.
## Historia
Charles Darwin esitti maapallon laajentumisen selittävän maankohoamisen Etelä-Amerikassa, joskin hän myöhemmin kumosi ideansa. 1800-luvun lopulla Roberto Mantovani julkaisi hypoteesin, jonka mukaan alun perin mantereet peittivät nykyistä pienemmän Maan koko pinnan, kunnes lämpölaajenemisen seurauksena ne ajautuivat erilleen toisistaan. Australialainen geologi S. Warren Carey esitti 1950- ja 1960-luvuilla ennen laattatektoniikan kehittymistä ajatuksia laajenemisen puolesta, jotka ovat edelleen saaneet jonkin verran kannatusta.

## Kritiikkiä
Tiedeyhteisön mukaan toistaiseksi mannerliikunnoista saadut todisteet tukevat laattatektoniikkaa ja ovat laajenemishypoteesin vastaisia. NASA:n suorittamat mittaukset ovat osoittaneet, että maapallon säde ei kasva eikä pienene ainakaan nopeammin kuin 0,1 millimetriä vuodessa. Tutkimalla Maan pyörimistä ja hitausmomenttia prekambrisella ajalla on voitu todeta, ettei Maan läpimitta ole merkittävästi muuttunut viimeiseen 620 miljoonaan vuoteen. Ei ole myöskään näyttöä sellaisen prosessin olemassaolosta, joka voisi aiheuttaa laajenemisen. Laajenemishypoteesin mukaan laattatektoniikan vaatimia alityöntövyöhykkeitä ei olisi olemassa; kuitenkin vyöhykkeiden olemassaolosta on saatu todisteita.

## Lähteet
Jugoslavian ykkösliiga

**Jugoslavian ykkösliiga** (serbokroaatiksi *Prva Liga*, *Пpвa Лигa*) oli Jugoslavian kuningaskunnan ja Jugoslavian sosialistisen liittotasavallan jalkapallon korkein sarjataso.

Kilpailua pelattiin vuosina 1923–1940 ja 1945–1992. Sen järjesti Jugoslavian jalkapalloliitto.

Kilpailun menestynein seura oli serbialainen Belgradin Punainen tähti. Se voitti myös viimeisen mestaruuden. Vuonna 1991 Punainen tähti voitti Euroopan cupin ja Intercontinental Cupin. Se oli toinen ensin mainitun ja ensimmäinen toisena mainitun kilpailun voittanut itäeurooppalainen seura.

Muita menestyneitä seuroja sosialistisen liittotasavallan aikana olivat serbialainen Partizan Belgrad sekä kroatialaiset Hajduk Split ja Dinamo Zagreb. Kuningaskunnan aikana menestyneimmät seurat olivat serbialainen BSK Beograd ja kroatialainen Građanski Zagreb.

## Seuraajat
*Jugoslavian liittotasavallan/Serbia ja Montenegron ykkösliiga (Jugoslavian liittotasavalta/Serbia ja Montenegro)
*Serbian superliiga (Serbia)
*1. HNL (Kroatia)
*Bosnia ja Hertsegovinan valioliiga (Bosnia ja Hertsegovina)
*Slovenian jalkapalloliiga (Slovenia)
*Makedonian 1. liiga (Pohjois-Makedonia)
*Montenegron jalkapalloliiga (Montenegro)

## Aiheesta muualla
*Lista mestareista (RSSSF) 
*Lopputaulukot (RSSSF) 
*Maratontaulukko (kk) (RSSSF) 
*Maratontaulukko (sltv) (RSSSF)
Hotter Than Hell Tour

**Hotter Than Hell Tour** oli Kiss-yhtyeen kolmas kiertue. Kiertue promotoi yhtyeen vuonna 1974 julkaistua *[[Hotter Than Hell]]* -albumia. Kiertue soitettiin 17. lokakuuta 1974 – 22. helmikuuta 1975. Kiss soitti kiertueen aikana 55 keikkaa. Kiertue soitettiin edellisen tapaan Yhdysvalloissa ja Kanadassa.

## Kiertueen settilista
* Deuce
* Strutter
* Got To Choose
* Hotter Than Hell
* Firehouse
* Watchin’ You (Ace Frehleyn kitarasoolo)
* Nothin’ to Lose
* Parasite
* 100,000 years (Gene Simmonsin bassosoolo, Peter Crissin rumpusoolo)
* Black Diamond

Lisäksi keikoilla soitettiin ”Cold Gin” ja ”Let Me Go, Rock ’n’ Roll”.

## Kokoonpano
* Gene Simmons – basso, laulu
* Paul Stanley – komppikitara, laulu
* Ace Frehley – soolokitara, taustalaulu
* Peter Criss – rummut, laulu
Jan-Michael Gambill

**Jan-Michael Charles Gambill** (s. 3. kesäkuuta 1977 Spokane, Washington) on yhdysvaltalainen tennispelaaja. Parhaimmillaan hän on ollut kaksinpelissä ATP-listan sijalla 14 kesäkuussa 2001 ja nelinpelissä sijalla 23 marraskuussa 2002. Urallaan hän on voittanut kolme ATP-turnausta kaksinpelissä ja viisi turnausta nelinpelissä.

Vuosi 1998 oli Gambillin läpimurtokausi, kun hän nousi kauden aikana maailmanlistan sijalta 227 sijalle 38. Grand Slam -turnauksissa Gambill on päässyt parhaimmillaan puolivälieriin Wimbledonissa 2000. Ensimmäisellä kierroksella hän voitti maailmanlistan sijalla seitsemän olleen Lleyton Hewittin. Neljännellä kierroksella hän voitti maailmanlistan kahdeksannen, Thomas Enqvistin, kunnes hävisi puolivälierässä maailmanlistan kolmoselle, Pete Samprasille.

## Turnausvoitot kaksinpelissä

## Lähteet

## Aiheesta muualla
* Jan-Michael Gambill ATP:n sivuilla
Australialainen jalkapallo kesäolympialaisissa 1956

**[[Australialainen jalkapallo]]** oli näytöslajina **[[kesäolympialaiset 1956|vuoden 1956 kesäolympialaisissa]]** Melbournessa, Australiassa. Sääntöjen mukaan järjestäjän piti valita kaksi lajia näytöslajiksi, joista toisen piti olla kotimainen ja toinen ulkomainen. Australialainen jalkapallo oli kotimainen ja baseball ulkomaalainen.

## Ottelu
Otteluita näytöslajissa oli vain yksi. Se pelattiin Main Stadiumilla perjantaina 7. joulukuuta. Peli alkoi 16.10 paikallista aikaa. Victorian Amateur Football Association pelasi Victorian Football Leaguesta ja Victorian Football Associationista muodostettua joukkuetta vastaan.

## Joukkueet

### V.A.F.A.
*J. D. Anderson
*A. G. Capes
*R. Collins
*G. W. Empey
*R. C. Fenton-Smith
*G. J. Gill
*L. Grant
*J. N. Hannan
*P. K. Harkness
*G. W. Hibbins (Kapteeni)
*J. R. Hayes
*M. Keogh
*W. M. Mitchell
*I. Merrick
*R. F. Pettigrove
*R. Rochow
*W. B. Thomas
*R. W. Tindale
*L. J. Wakeling
*L. E. Williams

### V.F.L. ja V.F.A.
*K. C. Marshall
*N. McNeill
*V. H. Naismith
*D. J. Plunkett
*J. S. Sassella
*D. T. Tobin
*K. E. Turner
*B. J. Walsh
*J. B. Westacott
*K. Woolnough
*R. A. Allsopp
*D. Cordner (Kapteeni)
*B. T. Collopy
*F. X. Dunin
*L. J. Dwyer
*B. C. Edwards
*R. A. Gabelich
*B. J. Gaze
*B. J. Gray
*T. J. Hussey

## Lähteet
*XVI Olympiad Melbourne 1956 , sivut 715–716
Aimo Saxelin

**Aimo Saxelin** (s. 26. tammikuuta 1940 Kymi) on suomalainen laulaja joka osallistui viiteen laulukilpailuun voittaen ne kaikki. Niistä merkittävin on iskelmälaulun Suomen mestaruus vuonna 1961.

## Diskografia
* 

## Lähteet

## Aiheesta muualla
*
Hackneyed

**Hackneyed** on saksalainen death metal -yhtye.

## Jäsenet
* Philipp Mazal – laulu
* Devin Cox – kitara
* Tim Cox – rummut

### Entiset jäsenet
* Lydia – kitara
* Felix "iX" Papp – kitara
* Alexander "Alex" Büttner – basso
* Kevin "Juan" Sierra – kitara
* Martina "Tini" Wuttke – basso

## Diskografia
* 
* 
* 
*
Jon Echaide

**Jon Echaide Sola** (s. 5. tammikuuta 1988 Barañáin, Navarra, Espanja) on espanjalainen jalkapalloilija, pelipaikaltaan puolustaja. Hän edustaa Espanjan korkeimmalla sarjatasolla Primera Divisiónissa pelaavaa Osasunaa.

Echaide on Osasunan kasvatti. Hän debytoi seuran edustusjoukkueessa 28. helmikuuta 2007 Copa del Reyn ottelussa Getafea vastaan ja Primera Divisiónissa 11. marraskuuta 2007 ottelussa Recreativoa vastaan, mutta pelasi vuoteen 2009 asti pääasiassa seuran B-joukkueessa kolmanneksi korkeimmalla sarjatasolla Segunda División B:ssä. Kauden 2009–2010 alkupuoliskon ja kauden 2010–2011 kokonaisuudessaan hän pelasi lainalla Segunda Divisiónin Huescassa.

Echaide on pelannut myös Espanjan nuorisomaajoukkueissa. Hän kuului alle 19-vuotiaiden Euroopan-mestaruuden vuonna 2007 voittaneeseen joukkueeseen.

## Lähteet

## Aiheesta muualla

* Jon Echaide Osasunan sivustolla  
* Jon Echaide BDFutbol-sivustolla
Racquets kesäolympialaisissa 1908

**[[Kesäolympialaiset 1908|Vuoden 1908 kesäolympialaisten]] [[racquets]]** järjestettiin 27. huhtikuuta 1908 Queen's Clubilla, Länsi-Kensingtonissa, Lontoossa, Yhdistyneessä kuningaskunnassa. Tämä oli ensimmäinen ja toistaiseksi ainoa kerta, kun laji oli mukana olympialaisten ohjelmassa. Mukana oli seitsemän osanottajaa. 

Racquets on squashin sukulaislaji, ja se on Britteinsaarten ulkopuolella tuntematon laji. Raquetsissa järjestettiin kaksi tapahtumaa vuoden 1908 olympialaisissa ja kaikki osanottajat olivat Ison-Britannian urheilijoita. Kumpikin tapahtuma oli vain miehille.

## Mitalistit
### Kaksinpeli

### Nelinpeli

## Mitalitaulukko

## Lähteet
*1908 London Olympic Games Offical Report  

### Viitteet
Kalle Palosen harmonikkamusiikkia

**Kalle Palosen harmonikkamusiikkia** on suomalaisen Kalle Palosen kokoelma-albumi vuodelta 2011.

## Kappaleet
# Iltatähti
# Rakkaani
# Suomen joutsen
# Besame mucho
# Kuinka voit unohtaa
# Sinua kaipaan
# Pienet kukkivat kummut
# Laatokan linnut
# Kohtalon tiellä
# Sinä muistatko sen
# Menneitä muistellessa
# Mustalaisen soitto
# Karjatilalliset
# Kevään tervehdys
# Rakkauden kyyneleitä
# Lidia tango
# Tangoserenaadi
# Sun silmäs kertovat
# Haaveita
# Murtunut elämä
Väinö Lehtola

**Väinö Viljo Lehtola** (synt. **Lindholm**, 30. tammikuuta 1883 Tampere – 17. marraskuuta 1942 Ruovesi) oli suomalainen kanttori-urkuri ja poliitikko, joka toimi SDP:n kansanedustajana vuosina 1919–1922.

## Elämä
Väinö Lehtolan vanhemmat olivat Hämeenkyrössä syntynyt talonomistaja Taavetti Lindholm (1846-1915) ja Karkusta kotoisin ollut Karoliina Ylinen (1845-1912). Lehtola valmistui kanttori-urkuriksi Turun lukkari-urkurikoulusta 1907, jonka jälkeen hän suoritti jatko-opintoja Helsingin musiikkiopistossa. Lehtola toimi lukkari-urkurikoulun väliaikaisena opettajana ja Betanian kirkon urkurina, kunnes hänet valittiin Ruoveden seurakunnan kanttori-urkuriksi 1911. Lehtola esiintyi konserttipianistina säestäen puolisonsa Ida Lehtolan ohella muun muassa Sulo Hurstista, Ilmari Kainulaista, Väinö Lehtistä ja Gustav Niemistä. Lehtola toimi myös kuoronjohtajana.

Lehtola valittiin eduskuntaan kevään 1919 vaaleissa. Syyskuussa hänet tuomittiin kiihotuksesta kolmeksi kuukaudeksi vankeuteen. Syynä oli Ruoveden työväentalolla pidetty vaalipuhe, jossa Lehtola vaati vankileireillä olevien punavankien vapauttamista. Rangaistus aleni hovioikeudessa yhdeksi kuukaudeksi ja korkeimman oikeuden vahvistettua tuomion Lehtola passitettiin vankilaan kesken istuntokauden toukokuussa 1922. Ainoaksi jääneen kansanedustajakautensa jälkeen Lehtola jatkoi kanttorinvirassaan kuolemaansa saakka. Pitkään Ruoveden Kautussa asunut Lehtola kuoli kotonaan 59-vuotiaana marraskuussa 1942.

## Perhe
Väinö Lehtolan puoliso oli helsinkiläinen Ida Maria Nieminen (1895-1969). Heillä oli yksi poika.

## Lähteet
Jäämerenturska

**Jäämerenturska** (*Arctogadus glacialis*) on arktisten merten suhteellisen pienikokoinen turskakalalaji. Sen biologiasta ei tiedetä paljoakaan.

Jäämerenturska on solakka ja hopeakylkinen, varsin suurisilmäinen. Lajilta usein puuttuu muille turskille tyypillinen alaleuan partasäie, tai tämä säie on hyvin pieni. Kala voi kasvaa 30-senttiseksi.

Saman turskakalasuvun erillisenä lajina ennen pidetyn siperianturskan (*Arctogadus borisovi*) on sittemmin esitetty olevan samaa lajia jäämerenturskan kanssa. Siperianturska erotettiin lähinnä sillä olevan partasäikeen perusteella.

Pohjoisen jäämeren Atlantin-puoleisella sektorilla laji esiintyy laajasti kylmissä vesissä 85° leveyspiiriin asti, myös jään alla ja aina tuhannen metrin syvyyteen. Siperian ja läntisen Pohjois-Amerikan rannikolla tunnetut populaatiot (”siperianturska”) elävät pohjan tuntumassa matalahkoissa vesissä (15–40&nbsp;m) ja nousevat joskus jokisuihin.

Jäämerenturskaa on Grönlannin vesillä pyydetty syvänveden troolilla, samoin Itä-Siperian merellä, ja käytetty kalajauhon ja -öljyn tuotantoon; ruokakalana sillä ei juuri ole merkitystä.

## Katso myös
* Jäämerenseiti

## Lähteet
* [ftp://ftp.fao.org/docrep/fao/009/t0243e/T0243E06.pdf Gadiform fishes of the World (Order Gadiformes) An annotated and illustrated catalogue of Cods, Hakes, Grenadiers and other gadiform fishes known to date.] FAO Fisheries Synopsis No. 125, Volume 10. 1990.

### Viitteet

## Aiheesta muualla
*
Jääkolkka talviolympialaisissa 1936

**[[Jääkolkka]]** järjestettiin näytöslajina **[[talviolympialaiset 1936|vuoden 1936 talviolympialaisissa]]**. Tapahtumia oli kolme, jotka kaikki olivat vain miehille. Pelit pelattiin 9. – 10. helmikuuta Riesserseellä, Baijerissa, natsi-Saksassa.

## Tulokset
### Pituusheitto
#  Georg Edenhauser
#  Friedrich Mosshammer
#  Ludwig Retzer
#  Ferdinand Erb
#  Anton Schaffernack
#  Max Pfeffer
#  Lorenz Kollmannsberger
#  Karl Wolfinger
#  August Ischepp

### Tarkkuusheitto
#  Ignaz Reiterer
#  August Brunner
#  Karl Wolfinger
#  Franz Lawugger
#  Josef Kalkschmid
#  Hans Moser
#  Josef Marx
#  Hans Bielmeier
#  Friederich Arnhold
#  Hans Großmann

### Joukkuepeli
#  Tiroli
#  Miesbach
#  Steiermark
#  Straubing
#  Zwiesel
#  Kärnten
# 
#
Galo Blanco

**Galo Blanco Diaz** (s. 8. lokakuuta 1976 Oviedo) on espanjalainen entinen tennispelaaja ja nykyinen tennisvalmentaja. Parhaimmillaan hän oli kaksinpelissä ATP-listan sijalla 40 toukokuussa 1998. Urallaan hän voitti yhden ATP-turnauksen.

Grand Slam -turnauksissa Blanco pääsi parhaimmillaan puolivälieriin Ranskan avoimissa 1997. Puolivälieräottelussa hän hävisi Patrick Rafterille suoraan kolmessa erässä. Ainoan turnausvoittonsa ATP-kiertueella Blanco otti San Marinossa elokuussa 1999. Turnauksen loppuottelussa hän voitti maanmiehensä, Albert Portasin luvuin 4–6, 6–4, 6–3.

Blanco lopetti tennisuransa vuonna 2006. Lokakuusta 2010 lähtien hän on toiminut kanadalaisen Milos Raonicin valmentajana.

## Turnausvoitot kaksinpelissä

## Lähteet

## Aiheesta muualla
* Galo Blanco ATP:n sivuilla
Piers Morgan

**Piers Stefan Pughe-Morgan** (syntyjään **Piers Stefan O’Meara**) (s. 30. maaliskuuta 1965 Sussex, Englanti) on brittiläinen journalisti ja televisiojuontaja. 

Morgan syntyi Sussexissa Englannissa vuonna 1965. Hänen isänsä kuoli Morganin ollessa nuori, ja hän otti isäpuolensa sukunimen Pughe-Morgan, jonka myöhemmin lyhensi Morganiksi.

Morgan opiskeli journalismia Harlow Collegessa ja työskenteli paikallisissa sanomalehdissä Etelä-Lontoossa, kunnes sai oman viihde-elämäkolumnin *[[The Sun]]* -lehdestä. 28-vuotiaana hänestä tuli *[[News of the World (lehti)|News of the World]]* -lehden päätoimittaja vuonna 1994. Seuraavana vuonna hänestä tuli nuorin brittiläisen päivittäisen sanomalehden päätoimittaja, kun hän siirtyi *[[Daily Mirror]]* -lehteen. Morgania kritisoitiin tungettelevasta raportoinnista, etenkin Britannian kuninkaallista perhettä kohtaan. Vuoden 2001 terrori-iskujen jälkeen hän muutti lehteä vakavamman uutisoinnin suuntaan. Lehti vastusti Irakin sodan aloittamista. Vuonna 2004 Morgan sai potkut, kun lehti julkaisi kuvia irakilaisia vankeja kiduttavista brittisotilaista ja kuvat osoittautuivat väärennöksiksi.

Morgan sai vuonna 2006 paikan kykyjenetsintäohjelman *[[America’s Got Talent]]* yhtenä tuomarina. Hänet valitsi hänen ystävänsä ja ohjelman perustaja Simon Cowell. Morgan oli mukana ohjelmassa kuuden kauden ajan, ja hänet tunnettiin nokkeluuksistaan ja itsevarmuudestaan. Ohjelma johti Piersin myös tuomaroimaan Britannian vastaava ohjelmaa *[[Britain's Got Talent]]* vuosina 2007–2010 ja omaan haastatteluohjeelmaansa *Piers Morgan’s Life Stories*. Vuonna 2008 Morgan voitti amerikkalaisen *[[Diili]]*-ohjelman julkkisversion.

Vuodesta 2011 alkaen Morgan juonsi omaa *[[Piers Morgan Live]]* -keskusteluohjelmaa amerikkalaisella CNN-kanavalla. Ohjelmaa näytettiin samalla ohjelmapaikalla, jolla aikaisemmin oli esitetty *[[Larry King Live]]* -ohjelmaa. Morgan aiheutti suuttumusta Yhdysvaltain konservatiivien keskuudessa kritisoimalla ohjelmassaan toistuvasti maan aselakeja. Ohjelma lopetettiin maaliskuussa 2014, kun se ei ollut löytänyt säännöllistä katsojakuntaa.

Morgan aloitti 2015 ITV:n aamuohjelman *[[Good Morning Britain (2014–)|Good Morning Britain]]* juontajana. Hän joutui jättämään sen vuonna 2021, kun hänen kommenttinsa prinssi Harrystä ja tämän vaimosta Meghanista herättivät kohua. Morgan muun muassa epäili Meghanin väitettä siitä, että tämä olisi harkinnut itsemurhaa. Britannian valtion mediaa valvova virasto Ofcom tutki tapausta mutta päätti, ettei ohjeistuksia ollut kuitenkaan rikottu.

Morgan alkoi 2022 vetää TalkTV:llä keskusteluohjelmaa *[[Piers Morgan Uncensored]]*. Hän jätti kanavan kaksi vuotta myöhemmin ja siirsi ohjelmansa lähetettäväksi vain Youtube-kanavallaan, jolla oli vuoden 2024 helmikuussa 2,35 miljoonaa tilaajaa. Youtubessa ohjelma sai säännöllisesti useita satojatuhansia katsojia, kun TalkTV:ssä katsojia oli vain kymmeniätuhansia.

## Lähteet

## Aiheesta muualla
*
Pentti Alanko

**Pentti Alanko** (18. kesäkuuta 1936 Alavus – 29. tammikuuta 2026 Helsinki) oli suomalainen kasvitieteilijä, maatalous- ja metsätieteiden maisteri ja hortonomi. Hän oli maatalous- ja metsätieteiden kunniatohtori vuodesta 1999.

Alangolta ilmestyi kymmeniä kirjoja ja kasvitieteen alaan kuuluvia käännöksiä. Hän toimi Helsingin yliopiston kasvitieteellisen puutarhan ylipuutarhurina sekä tutkijana ja yliassistenttina Helsingin yliopiston puutarhatieteen laitoksella. 

Alangon vaimo oli Anja Alanko (1942–2018), joka kirjoitti luomuviljelystä ja toimi alan yhdistyksissä.

## Teoksia
* Suomalainen piha ja puutarha, 2014 (Pentti Alanko, Taina Koivunen, Elina Regårdh)
* Perennat, 2007
*Luonnonmukainen puutarha, 2001
* Kotipuutarhurin käsikirja, 2000 
* Luonnonkasvit puutarhassa, 1998
* Kotipuutarhurin käsikirja, 1995
* Ukonhattu ja Ahkeraliisa - Perinteiset koriste- ja hyötykasvit, 1994 (Pentti Alanko, Pirkko Kahila)

## Lähteet
Roope Raisamo

**Roope Raisamo** (s. 17. elokuuta 1971 Nokia) on Ihmisen ja teknologian vuorovaikutuksen professori Tampereen yliopiston Tietotekniikan yksikössä. Hänen erikoisalojaan ovat mm. ihmisen ja teknologian välinen vuorovaikutus, multimodaalinen vuorovaikutus, haptiikka ja vuorovaikutusteknologiat. 

## Lähteet
Sammakko (sarjakuvahahmo)

**Sammakko** (), oikealta nimeltään Mortimer Toynbee, on Magneton Pahojen mutanttien veljeskunnassa esiintyvä mutantti ja Ryhmä-X:n vihollinen. Sammakolla on voimanaan hyppiä sammakon lailla ja vetää kielensä pitkänä ulos ja sisään sammakon lailla.

Hahmo esiintyy myös vuoden 2000 elokuvassa *[[X-Men (elokuva)|X-Men]]*, jossa häntä esittää Ray Park.
Murskaajat

**Murskaajat** () on vuonna 1977 ensi-iltansa saanut yhdysvaltalainen toimintaelokuva. Elokuvan on ohjannut Don Hulette ja käsikirjoittanut Terry Chambers. Pääosassa esiintyy Chuck Norris.

## Juoni
Rekkakuljettaja JD Dawes lähettää veljensä Billyn kuljettamaan ensimmäistä kuormaansa. Billy kuitenkin ajautuu syrjäiseen kylään, jossa paikallisella pormestarilla on omanlaisensa lait. John kuulee veljensä kadonneen ja lähtee etsimään häntä pikku kylästä.

## Rooleissa

## Kohtelu Suomessa
Valtion elokuvatarkastamo asetti elokuvalle ikärajan KK (Kokonaan kielletty) 8.11.1979, joten sitä ei saanut Suomessa laillisesti esittää eikä levittää. Asiaan palattiin lyhennetyn version muodossa uusintatarkastuksessa 5.6.1984 ja kielto piti yksimielisesti. Myös valitus elokuvalautakuntaan 4.7.1984 piti yksimielisen kiellon ennallaan. 19.7.1988 VHS-videolevitystä varten elokuva uusintatarkastettiin edelleen lisää lyhennettynä ja se saikin nyt K18 ikärajan. Voimassa olevan videolain vuoksi tällä ikärajalla olevia kotitallenteita ei kuitenkaan Suomessa saanut myydä eikä levittää. Vasta aikuissensuurin poistuminen lakimuutoksella 1.1.2001 vapautti elokuvan levitykseen. 

## Lähteet

## Aiheesta muualla
* 
*Leffatykin arvostelu
Dressed to Kill Tour

**Dressed to Kill Tour** on Kiss-yhtyeen neljäs kiertue. Kiertue promotoi yhtyeen Dressed to Kill -albumia. Kiertue soitettiin 19.3.1975–28.8.1975. Kiss soitti kiertueen aikana 71 keikkaa. Kiertue soitettiin pelkästään Yhdysvalloissa.

## Kiertueen settilista
* Deuce
* Strutter
* Got to Choose
* Hotter Than Hell
* Firehouse
* Nothin' To Lose
* She
* C'mon & Love Me
* Parasite
* 100,000 Years
* Black Diamond
* Cold Gin
* Rock and Roll All Nite
* Let Me Go, Rock 'n' Roll

## Kokoonpano
* Gene Simmons – basso, laulu
* Paul Stanley – komppikitara, laulu
* Ace Frehley – soolokitara, taustalaulu
* Peter Criss – rummut, laulu
Dominic Jala

**Dominic Jala** (12. heinäkuuta 1951 Mawlai – 10. lokakuuta 2019) oli intialainen roomalaiskatolinen arkkipiispa. Hänet vihittiin salesiaanipapiksi 19. marraskuuta 1977 ja nimitettiin Shillongin arkkipiispaksi 22. joulukuuta 1999. Piispaksi vihkiminen seurasi 2. huhtikuuta 2000. Pääkonsekraattorina toimi Thomas Menamparampil, jota avustivat Joseph Mittathany ja George Mamalassery.

## Lähteet
Gliese 570

**Gliese 570** (HR 5568, 33 G. Librae) Vaa'an tähdistössä 19,2 valovuoden päässä oleva moninkertainen tähti, jonka kirkkain komponentti on suuruusluokaltaan 5,64. Päätähti on oranssi pääsarjan tähti, lisäksi on kaksi punaista kääpiötä ja yksi ruskea kääpiö.

Vuonna 1998 väitettiin että tähdeltä löydettiin spektroskoopilla planeetta, mutta parin vuoden päästä väite kumottiin.

## Lähteet
Dag Englund

**Dag Englund** (19. lokakuuta 1906 Oulu – 1. syyskuuta 1979 Helsinki) oli suomalainen arkkitehti.

Englundin tärkeimpiin töihin lukeutuvat yhdessä arkkitehti Vera Rosendalin ja Onni Ermalan kanssa suunniteltu, vuonna 1938 valmistunut funktionalistinen Helsinki-Malmin lentoaseman terminaali sekä Helsingin yliopiston eläinlääketieteellisen tiedekunnan rakennukset. Lisäksi Englund on suunnitellut useita teollisuus- ja asuinrakennuksia eri puolille Suomea, samoin kuin Vaalan kirkon, joka valmistui 1961.

Englund voitti suunnistuksessa ensimmäisen viestin Suomen-mestaruuden HIFK:n joukkueessa veljiensä Bengtin ja Kajn kanssa vuonna 1936. Sama kokoonpano saavutti viestissä SM-pronssia vuonna 1944.

## Lähteet

## Aiheesta muualla
George Mamalassery

**George Mamalassery** (22. huhtikuuta 1932 – 5. heinäkuuta 2024) oli intialainen roomalaiskatolinen piispa. Hänet vihittiin papiksi 23. huhtikuuta 1960 ja nimitettiin Turan hiippakunnan piispaksi 12. tammikuuta 1979. Hänet konsekroi piispaksi 19. maaliskuuta Orestes Marengon ja Joseph Mittathanyn avustama Hubert D'Rosario.

Mamalassery jäi eläkkeelle 21. huhtikuuta 2007, jolloin hänen seuraajakseen tuli Andrew Marak.

## Lähteet
Japaninhortensia

**Japaninhortensia** (*Hydrangea paniculata*) on hortensioiden sukuun kuuluva pensas. Se kasvaa alkuperäisenä Aasian itäosissa Japanissa, Kiinassa, Koreassa ja Sahalinilla. Siitä on jalostettu useita koristekasvilajikkeita.

Japaninhortensia kasvaa kosteissa ja keskiravinteisissa rinnepensaikoissa ja rinnemetsien aukoissa aurinkoisilla paikoilla.

## Lajikkeita
* ''Hydrangea paniculata'' 'Floribunda' – pikkusyreenihortensia
* ''Hydrangea paniculata'' 'Grandiflora' – syyshortensia
* ''Hydrangea paniculata'' 'Kyushu' – pikkusyreenihortensia
* ''Hydrangea paniculata'' 'Mustila' – mustilanhortensia
* ''Hydrangea paniculata'' 'Praecox' – kuutamohortensia
* ''Hydrangea paniculata'' 'Unique' – pikkusyreenihortensia

## Lähteet
*  (suomenkieliset nimet)

### Viitteet

## Aiheesta muualla
* Suomen Lajitietokeskus: Japaninhortensia – ''Hydrangea paniculata''
Jukka Virtanen (täsmennyssivu)

**Jukka Virtanen** tarkoittaa muun muassa seuraavia:

*Jukka Virtanen, jääkiekkoilija
*Jukka Virtanen, näyttelijä, sanoittaja, viihdetaiteilija
Veikko Iivanainen

**Veikko Iivanainen** (3. marraskuuta 1915 Kuopio – 30. marraskuuta 1949) oli suomalainen mäkihyppääjä ja yhdistetyn hiihtäjä.

Iivanainen sijoittui Sollefteån MM-kilpailuissa 1934 yhdistetyssä 26:nneksi ja mäkihypyssä 54:nneksi sekä Lahden MM-kilpailuissa 1938 mäkihypyssä 16:nneksi. Hän voitti mäkihypyssä Suomen-mestaruuden vuosina 1933 ja 1937, Salpausselän kilpailun vuonna 1937 sekä Puijon kilpailun vuosina 1932, 1935 ja 1939 sekä Bodenin kilpailun vuosina 1935 ja 1939. Seuratasolla hän edusti Kuopion Urheilu-Veikkoja ja Puijon Hiihtäjiä.

## Lähteet

* 

### Viitteet
Omar Rabie Yassin

**Omar Rabie Yassin** (s. 18. elokuuta 1988 Kairo, Egypti) on egyptiläinen jalkapalloilija, pelipaikaltaan puolustaja. Hän pelasi Veikkausliigan kaudella 2011 RoPSissa. Hän lopetti uransa kauden jälkeen.

## Lähteet
Jääkolkka talviolympialaisissa 1964

**[[Jääkolkka]]** järjestettiin näytöslajina **[[talviolympialaiset 1964|vuoden 1964]]** talviolympialaisissa. Tapahtumia oli neljä. Pelit pelattiin 8. helmikuuta kello 8.30–16.00  ja 9. helmikuuta klo 8.30–13.00 Innsbruckissä.

## Voittajat

## Lähteet
*Olympic games medallists - Other winter sports 

### Viitteet
Suomen moottoripyörämuseo

**Suomen moottoripyörämuseo** on Riku Roudon perustama toukokuussa 2011 yleisölle avautunut museo Niemen satamassa Lahdessa, osoitteessa Veistämönkatu 1.

Museon tueksi ja varainhankintaan on perustettu Suomen Moottoripyörämuseon tuki ry -niminen yhdistys ja toiminta pyritään tulevaisuudessa säätiöittämään.

Museorakennus on alun perin toiminut vuodesta 1959 alkaen puukuivaamona, mutta museokäytössä sille on rakennettu alkuperäisen näköisistä tiilistä lisäosa. Museossa on vaihtuva näyttely, jossa on esillä harrastajien omia moottoripyöriä. Yksi museon harvinaisuuksista on neuvostoliittolaisen upseerin elokuussa 1945 käydyssä taistelusta Mantšuriasta saatu, Pietarista hankittu sivuvaunullinen sotasaalismoottoripyörä, joka on Harley-Davidsonin lisenssillä 1935 alkaen valmistettua tyyppiä. Selvitäkseen 1930-luvun lamasta Harley-Davidson myi lisenssin Japaniin. Tyynenmeren sodan aikana moottoripyörätehdas alkoi valmistaa torpedoja.

Museolla järjestetään useita kokoontumisajotapaamisia, kuten britti(moottori)pyöräpäivä, Classic Motocross -päivä, KTM-päivä, Lahti Cruising & Hot rod -päivä, mopomiitti, Mustang Owner's Club of Finlandin tapaaminen, off road -päivä, Triumph-päivä ja volkkaripäivä.

Museossa avattiin huhtikuussa 2023 *Jawalla Suomi rakennettiin* -näyttely.

## Lähteet

## Aiheesta muualla
* Moottoripyoramuseo.fi - Museon oma sivusto
* Moottoripyörämuseon avajaiset  - Lahdessa.info, museon avajaiset 28.5.2011.
Aldo de Nigris

**Jesús Aldo de Nigris Guajardo** (s. 22. heinäkuuta 1983 Monterrey, Nuevo León) on meksikolainen jalkapalloilija, pelipaikaltaan hyökkääjä. Hän edustaa CF Monterreyn joukkuetta Meksikon pääsarjassa. De Nigrisillä on italialaisia sukujuuria.

## Seurajoukkueura
De Nigris aloitti pelaajauransa kotimaansa pääsarjan Tigres UANL:ssä vuonna 2002. Kaudelle 2007–2008 hän siirtyi samalla sarjatasolla pelaavaan Veracruziin, joka jäi kaudellaan viimeiselle sijalle ja putosi alemmalle sarjatasolle. Tämän jälkeen de Nigris myytiin Club Necaxaan. Joulukuussa 2008 Monterrey ilmoitti haluavansa de Nigrisin lainalle Necaxasta. Joukkueet pääsivät yhteisymmärrykseen, ja hän siirtyi pelaamaan Monterreyn joukkueeseen. De Nigris oli aikaisemmin pelannut Monterreyn junioriseurassa vuosina 1999–2002.

Vuonna 2010 Monterrey teki sopimuksen de Nigrisin kanssa, ja hän siirtyi virallisesti pelaamaan joukkueeseen. Samalla kaudella hän johdatti joukkueensa mestaruuteen kukistamalla loppuotteluissa Cruz Azulin otteluvoitoin 2–1. De Nigris jakoi myös joukkueensa keskinäisen maalipörssin voiton seitsemällä maalilla, häviten kuitenkin koko sarjan maalikuninkaalle kymmenellä maalilla.

Vuotta myöhemmin de Nigris juhli toista mestaruuttaan Monterreyn paidassa. Finaaleissa Santos Lagunaa vastaan he voittivat kaksi ottelua kolmesta, ja se riitti mestaruuteen.

## Maajoukkueura
De Nigris kutsuttiin edustamaan Meksikon jalkapallomaajoukkuetta ystävyysotteluihin Boliviaa ja Uutta-Seelantia vastaan alkuvuodesta 2010. Meksiko voitti Bolivian 5–0 24. helmikuuta pelatussa ottelussa, jossa de Nigris tuli vaihtopenkiltä kentälle kesken ottelun. Uutta-Seelantia vastaan pelatussa ottelussa hän pelasi ottelusta ensimmäiset 45 minuuttia, mutta ennen toista puoliaikaa hänet otettiin vaihtoon. Meksiko voitti ottelun lopulta 2–0. De Nigris teki ensimmäisen maajoukkuemaalinsa 29. maaliskuuta Venezuelaa vastaan.

Vuonna 2011 de Nigris valittiin edustamaan Meksikon 23-miehistä joukkuetta CONCACAF Gold Cupiin. Siellä hän osoitti kuuluvansa maansa parhaimmistoon. Hän nimittäin viimeisteli kisoissa neljä maalia kuudessa ottelussa, ja jakoi siten turnauksen toiseksi parhaan maalintekijän tittelin. Hän teki muun muassa puolivälierän tasoitusmaalin Guatemalaa vastaan, sekä välierän jatkoajalla 1–0-voittomaalin Hondurasin maajoukkuetta vastaan.

### Maajoukkuemaalit

## Yksityiselämä
Aldon isoveli Alfonso on malli ja näyttelijä. Hänen toinen veljensä Antonio oli ammattilaisjalkapalloilija kymmenen vuoden ajan, mutta hänen uransa päättyi dramaattisesti, kun hän kuoli sydänkohtaukseen vuonna 2009. Kuollessaan hän oli 31-vuotias.

## Lähteet

## Aiheesta muualla
*
Andrew Marak

**Andrew Marak** (s. 5. helmikuuta 1950) on intialainen roomalaiskatolinen piispa. Hänet vihittiin papiksi 10. helmikuuta 1982 ja nimitettiin Turan hiippakunnan koadjuuttoripiispaksi 3. kesäkuuta 2004. Piispaksi vihkiminen seurasi 3. lokakuuta. Pääkonsekraattorina toimi Pedro López Quintana, jota avustivat Dominic Jala ja George Mamalassery. 21. huhtikuuta 2007 Marak seurasi Mamalasserya Turan piispana.

## Lähteet
Rõngu

**Rõngu** on pienkauppala ja entinen kunta Elvan kunnassa Tartumaalla Virossa. 

Vuoden 2017 kuntauudistuksessa Elvan kaupunki, Kongutan, Puhjan, Rannun ja Rõngun kunnat sekä osa valgamaalaisista Paluperan ja Pukan kunnista yhdistettiin Elvan kunnaksi, ja Rõngun kunnan keskuksesta tuli pienkauppala (viroksi *alevik*) ja Elvan kunnan osa.

## Entinen kunta
Vuonna 2010 Rõngussa oli noin 2 900 asukasta. Kunnan kirkonkylässä oli keskikoulu, jossa oli noin 32 opettajaa. Rõngussa on annettu opetusta 1600-luvulta asti, ensimmäisenä sen aloittivat jesuiitat.

### Väestö
Vuonna 2011 Rõngun kunnassa oli 2 885 asukasta, joista 2 763 (95,8 %) oli virolaisia, 84 (2,9 %) venäläisiä ja 33 (1,1 %) muita kansallisuuksia.

## Lähteet

## Aiheesta muualla
Krypto (sanaristikko)

**Krypto** on sanaristikko, jossa vihjeet ovat vastausruutuihin merkittyjä kirjainten koodimerkkejä. Yleensä kryptossa on niin monta koodinumeroa kuin siinä on eri kirjaimia, tavallisesti ykkösestä alkaen. Vihjeeksi on koodimerkkien lisäksi usein annettu myös kuvallinen vihje. Kokonaan vihjeetöntä kryptoa kutsutaan sokkokryptoksi. Esimerkiksi kryptossa voi olla pääkuvassa siili ja siitä lähtevässä sanassa numerot 1,2,2,3,2. Tästä voi päätellä, että jokaiseen ruutuun, jossa on numero 1, pannaan S, kakkosen sisältäviin ruutuihin I ja L ruutuihin, joissa on numero 3. Seuraavat kirjaimet pitää päätellä näiden kuvasta saatavien kirjainten perusteella. Jos tehtävässä on vaikkapa sana 1,2,2,4,2, nelonen voi olla P tai R (sana tällöin siipi tai Siiri). Nettikryptoissa on yleensä mukana sovellus, joka täyttää kaikki samannumeroiset ruudut, kun panee yhteen niistä kirjaimen.

Kryptoja on Suomessa julkaistu 1960-luvulta lähtien. Iisakin Julkaisut Oy perusti 1970-luvulla Krypto-nimisen lehden, joka oli Suomessa ensimmäinen laatuaan. Se ilmestyi vain muutaman vuoden. Semicin sen kilpailijaksi perustama Krypto Ristikko lopetettiin samoihin aikoihin. Vajaan 20 vuoden ajan ei Suomessa ilmestynyt yhtään kryptoihin erikoistunutta lehteä. Uuden buumin aloitti Ten Point Press Oy vuonna 1995 startatessaan Pelikaani-ristikkolehtiperheen neljännen julkaisun, Krypto Pelikaanin. Nykyisin Suomessa ilmestyy toistakymmentä kryptoihin erikoistunutta tehtävälehteä.

Ensimmäisenä Suomessa julkaistuna kryptona voidaan kuitenkin pitää ruotsinkielisessä lastenlehdessä Nya Trollsländanissa ("Uusi Sudenkorento") 17.9.1887 julkaistua pikkutehtävää, jonka nimi oli virheellisesti Anagrammer ("Anagrammit") – kaksi viikkoa myöhemmin julkaistussa ratkaisussa nimeksi oli vaihdettu Diamantgåva ("Timanttiarvoitus"). Ruudukko oli pelikorttien ruudun kaltainen kärjellään seisova neliö. Krypto-sanaa ei tuolloin edes ollut olemassa ruotsiksikaan.

## Lähteet

## Aiheesta muualla
* Sanaristikot.net, Sanaris Oy:n sanaristikkosivusto, jossa myös kryptoja päätteellä ratkottavaksi
*  Kirjassa opetetaan myös ratkomaan kryptoja
Mustat tiikerit

**Mustat tiikerit** () on vuonna 1978 ensi-iltansa saanut yhdysvaltalainen toimintaelokuva. Elokuvan on ohjannut Ted Post ja käsikirjoittanut Bruce Cohn yhdessä Mark Medoffin kanssa. Pääosassa esiintyy Chuck Norris.

## Juoni

Entinen Yhdysvaltain armeijan kommando Booker yrittää etsiä syyllistä, kun sodan jälkeen hänen entiset taistelutoverinsa on murhattu yksitellen. Booker yrittää kiireisesti saada selville murhaajan ja saa huomaamatta tietoa asiasta eräältä naiselta.

## Rooleissa

## Arvioita
*[[Video-opas|Video-oppaassa]]* vuodelta 1994 Bello Romano pitää elokuvaa vähätoimintaisena ja tylsähkönä ja antaa sille kaksi tähteä viidestä, mikä vastaa sanallista arviota ”keskinkertainen”.

## Lähteet

## Aiheesta muualla
*Leffatykin arvostelu
*
25 metrin olympiapistooli

**Olympiapistooli** on Kansainvälisen ampumaurheiluliiton (ISSF) sääntöjen mukaan ammuttava urheiluammuntalaji. Olympiapistooli on olympialaji. Lajin sukulaislajeja ovat kansalliset 10 metrin ilmaolympiapistooli sekä 25 metrin kansallinen olympiapistooli.

## Käytettävä ase

Käytettävä ase on itselataava pistooli tai revolveri, jonka kaliiberi on .22&nbsp;LR. Luodin paino vähintään 2,53&nbsp;g = 39 grainia ja vähimmäisnopeus 250&nbsp;m/s. Aseen kuulu mahtua tarkastuksessa 30&nbsp;cm&nbsp;x&nbsp;15&nbsp;cm&nbsp;x&nbsp;5&nbsp;cm kokoiseen laatikkoon. Aseen enimmäispaino on 1&nbsp;400 grammaa. Laukaisuvastus on oltava vähintään 1&nbsp;000 grammaa.

## Kilpailun kulku

Ampumamatka on 25 metriä.

### Peruskilpailu
Kilpailu käsittää kaksi 30 laukauksen ”puolikasta”, jotka kansainvälisissä kisoissa ammutaan peräkkäisinä päivinä. Kummassakin puolikkaassa ammutaan kaksi kahdeksan, kuuden ja neljän sekunnin sarjaa viiteen rinnakkaiseen tauluun, yksi laukaus kuhunkin.

Tauluryhmän muodostaa viisi taulua. Niiden keskipisteet ovat 75&nbsp;cm päässä toisistaan. Tauluryhmän tulee kääntyä samanaikaisesti esiin ja pois (90 astetta). Yksittäinen taulu on 7-renkainen pistoolitaulu, jossa kympin halkaisija on 100&nbsp;mm.

### Finaali
Loppukilpailuun pääsee peruskilpailun kuusi parasta. Lopullinen järjestys määräytyy loppukilpailun sijoitusten mukaan eli finaali aloitetaan ns. puhtaalta pöydältä.

Finaalissa ammutaan kahdeksan neljän sekunnin sarjaa. Jokaisesta sarjasta lasketaan pisteet osuma tai ohi -periaatteella siten, että 9,7 pisteen arvoisesta osumasta (124&nbsp;mm:n pyöreä alue taulun keskellä) saa yhden pisteen.

Neljännen sarjan jälkeen vähiten pisteitä saanut ampuja jää pois ja hänen sijoituksensa on 6. Viidennen sarjan jälkeen putoaa viidenneksi jäävä ja kuudennen sarjan jälkeen neljänneksi jäävä sekä seitsemännen jälkeen kolmanneksi sijoittuva ampuja. Voitto ratkeaa kahdeksannella sarjalla. Jos pois putoavalla sijalla on kaksi tai useampia ampujia, he uusivat kunnes ero syntyy.

Lopputulos on peruskilpailun tulos ja finaalin tulos (ei uusintasarjojen pisteitä) erikseen mainttuina (ei lasketa yhteen peruskilpailun tuloksen kanssa).

## Ennätyksiä
**Suomen ennätys**

6.10.2006&nbsp;Granada, Espanja&nbsp;Marko Talvitie&nbsp;LehA&nbsp;584

## Lähteet

Suomen ampumaurheiluliitto
Jääkolkka olympialaisissa

**[[Jääkolkka]]** on järjestetty **[[olympialaiset|olympialaisissa]]** kahdesti näytöslajina, vuosina 1936 ja 1964. Virallisena lajina se ei ole kertaakaan ollut mukana. Tapahtumina ovat olleet pituus- ja tarkkuusheitto ja joukkuepeli. Seitsemästä tapahtumasta viisi on voittanut Itävalta. Loput kaksi tapahtumaa voitti Saksan yhdistynyt joukkue.

## Tapahtumat

*(n) tarkoittaa näytöstapahtumaa
Gabriel Lawrence Sengol

**Gabriel Lawrence Sengol** (18. syyskuuta 1928 – 29. tammikuuta 2012) oli intialainen roomalaiskatolinen piispa. Hänet vihittiin papiksi 17. huhtikuuta 1955 ja nimitettiin Tiruchirapallin hiippakunnan piispaksi 6. lokakuuta 1990. Piispaksi vihkiminen seurasi 30. joulukuuta. Pääkonsekraattorina toimi Duraisamy Simon Lourdusamy, jota avustivat Marianus Arokiasamy ja Packiam Arokiaswamy.

Sengol erosi tehtävistään 14. lokakuuta 1997. Vuonna 2000 hänen seuraajakseen nimitettiin Antony Devotta.

## Lähteet